
20 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2363 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροττοττοίηση της με αριθμ. 37348/619/6-11 -2017 
κοινής υπουργικής απόφασης με θέμα: Πρό¬ 
γραμμα επιχορήγησης επιχειρήσεων για την 
απασχόληση 15.000 ανέργων, ηλικίας 30-49 ετών 
(Β'3997). 

2 Σύσταση Συμβουλίου Επιλογής Προϊσταμένων 
(Σ.Ε.Π.) στο Υπουργείο Ναυτιλίας και Νησιωτικής 
Πολιτικής, πλην της Γενικής Γραμματείας Αιγαίου 
και Νησιωτικής Πολιτικής. 

3 Έργα που εμπίπτουν στο πεδίο εφαρμογής του 
άρθρου 97 «Τροποποίηση του άρθρου 24 του 
ν. 2971/2001» του ν. 4504/2017 (Α' 184). 


ΑΠΟΦΑΣΕΙΣ 

Αριθμ. 32874/744 (1) 

Τ ροποποίηση της με αριθμ. 37348/619/6-11-2017 
κοινής υπουργικής απόφασης με θέμα: Πρό¬ 
γραμμα επιχορήγησης επιχειρήσεων για την 
απασχόληση 15.000 ανέργων, ηλικίας 30-49 ετών 
(Β'3997). 

Η ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΕΡΓΑΣΙΑΣ ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

Ι.Τις διατάξεις του άρθρου 29 του ν. 1262/1982 «Για 
την παροχή κινήτρων ενίσχυσης της Οικονομικής και 
Περιφερειακής Ανάπτυξης της Χώρας και τροποποίηση 
συναφών διατάξεων» (Α'70), όπως ισχύει. 

2. Τις διατάξεις του άρθρου 25 του ν. 4144/2013 
«Αντιμετώπιση της παραβατικότητας στην Κοινωνική 
Ασφάλιση και στην αγορά εργασίας και λοιπές διατάξεις 
αρμοδιότητας του Υπουργείου Εργασίας, Κοινωνικής 
Ασφάλισης και Πρόνοιας» (Α'88). 

3. Τις διατάξεις του ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις» (Α'258), όπως ισχύει. 

4. Τις διατάξεις του ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 


2011/85/ΕΕ) - δημόσιο λογιστικό και άλλες διατάξεις» 
(ΑΊ43), όπως ισχύει. 

5. Τις διατάξεις της παρ. 1 του άρθρου 27 του ν. 4320/ 
2015 «Ρυθμίσεις για τη λήψη άμεσων μέτρων για την 
αντιμετώπιση της ανθρωπιστικής κρίσης, την οργάνω¬ 
ση της Κυβέρνησης και των Κυβερνητικών οργάνων και 
λοιπές διατάξεις» (Α'29). 

6. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο 1 του π.δ. 63/2005 (Α'98). 

7. Τον Κανονισμό ΕΕ αριθ. 1407/2013 της Επιτροπής 
της 18ης Δεκεμβρίου 2013 σχετικά μετην εφαρμογή των 
άρθρων 107 και 108 τηςΣυνθήκηςγιατη λειτουργία της 
Ευρωπαϊκής Ένωσης στις ενισχύσεις ήσσονος σημασίας. 

8. Τις διατάξεις της παρ. 2 του άρθρου 12 του π.δ. 
80/2016 «Ανάληψη υποχρεώσεων από τους διατάκτες» 
(ΑΊ 45). 

9. Τις διατάξεις του π.δ.134/2017 «Οργανισμός Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης» (ΑΊ 68), όπως ισχύει. 

10. Τις διατάξεις του π.δ.73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

11. Τις διατάξεις του π.δ.125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α'210). 

12. Τις διατάξεις του π.δ. 22/2018 «Διορισμός Υπουρ¬ 
γών, Αναπληρωτή Υπουργού και Υφυπουργών» (Α' 37). 

13. Την υπ' αριθμ. Υ6/28-2-2018 απόφαση του Πρω¬ 
θυπουργού «Σύσταση μίας (1) θέσης Υφυπουργού στο 
Υπουργείο Εργασίας, Κοινωνικής Ασφάλισης και Κοινω¬ 
νικής Αλληλεγγύης» (Β '695). 

14. Την υπ. αριθμ. οικ. 13471/4878/2-3-2018 απόφαση 
του Πρωθυπουργού και της Υπουργού Εργασίας, Κοινω¬ 
νικής Ασφάλισης και Κοινωνικής Αλληλεγγύης «Ανάθεση 
αρμοδιοτήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης Αθανάσιο Ηλιό- 
πουλο» (Β'814), όπως ισχύει. 

15. Την με αριθμ. 37348/619/6-11-2017 απόφαση των 
Αναπληρωτών Υπουργών Εργασίας, Κοινωνικής Ασφά¬ 
λισης και Κοινωνικής Αλληλεγγύης και Οικονομικών 
με θέμα: «Πρόγραμμα επιχορήγησης επιχειρήσεων για 
την απασχόληση 15.000 ανέργων, ηλικίας 30-49 ετών» 
(Β'3997). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2363/20.06.2018 


16. Το υπ' αριθμ. 22426/29-03-2018 έγγραφο του 
ΟΑΕΔ με το οποίο μας διαβιβάστηκε η με αριθμ. 880/78/ 
27-03-2018 απόφαση του Διοικητικού Συμβουλίου του 
Οργανισμού. 

17. Την υπ'αριθμ. οικ. 24935/2033/03-05-2018 εισή¬ 
γηση της Γενικής Διευθύντριας Οικονομικών Υπηρεσιών 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. 

18. Την ανάγκη ανακατανομής των θέσεων του προ¬ 
γράμματος επιχορήγησης επιχειρήσεων για την απασχό¬ 
ληση 15.000 ανέργων, ηλικίας 30-49 ετών. 

19. Το γεγονός ότι από τις διατάξεις της παρούσας δεν 
προκαλείται επιπλέον δαπάνη πέραν αυτής που έχει προ- 
βλεφθεί στην υπ'αριθμ. 37348/619/06-11 -2017 (Β'3997) 
απόφαση των Αναπληρωτών Υπουργών Εργασίας, Κοι¬ 
νωνικής Ασφάλισης και Κοινωνικής Αλληλεγγύης και 
Οικονομικών, αποφασίζουμε: 

Η υπ' αριθμ. 37348/619/06-11 -2017 κοινή υπουργική 
απόφαση με θέμα «Πρόγραμμα επιχορήγησης επιχειρή¬ 
σεων για την απασχόληση 15.000 ανέργων, ηλικίας 30-49 
ετών (Β'3997)» τροποποιείται ως εξής: 

Α.Το άρθρο 1 τροποποιείται ως εξής: 

« Άρθρο 1 

Στόχος προγράμματος 

Στόχος του προγράμματος είναι η δημιουργία νέων 
θέσεων εργασίας, πλήρους απασχόλησης, με την πρό¬ 
σληψη 15.000 ανέργων, ηλικίας 30-49 ετών, με έμφαση 
στους μακροχρόνια άνεργους. Από τις 15.000 θέσεις, 
οι 2.000 αφορούν αποκλειστικά σε εγγεγραμμένους 
ανέργους δικαιούχους του Κοινωνικού Εισοδήματος 
Αλληλεγγύης (ΚΕΑ). Το πρόγραμμα απευθύνεται σε ιδι¬ 
ωτικές επιχειρήσεις, Φορείς Κοινωνικής και Αλληλέγγυας 
Οικονομίας (Κ.ΑΛ.Ο) και γενικά εργοδότες του ιδιωτικού 
τομέα που ασκούν τακτικά οικονομική δραστηριότητα 
σε όλη τη χώρα». 

Β. Η παράγραφος 1 του άρθρου 12 τροποποιείται ως 
εξής: 

«1. Η προθεσμία υποβολής των ηλεκτρονικών αιτή¬ 
σεων για υπαγωγή στο πρόγραμμα, όπως η Δημόσια 
Πρόσκληση ορίσει, λήγει αυτόματα μέσω του ηλεκτρο¬ 
νικού συστήματος αιτήσεων, ύστερα από την κάλυψη 
των κατανεμηθεισών θέσεων. Μετά την αυτόματη λήξη 
της προθεσμίας συνεχίζεται η υποβολή των αιτήσεων 
για αριθμό θέσεων που αντιστοιχεί: α) μέχρι το 40% 
των 13.000 κατανεμηθεισών θέσεων που αφορούν στις 
κατηγορίες (α), (β) και (δ) εγγεγραμμένων ανέργων της 
παρ. 4.2 και β) μέχρι το 40% των 2.000 θέσεων που αφο¬ 
ρούν αποκλειστικά στους εγγεγραμμένους ανέργους 
δικαιούχους του Κοινωνικού Εισοδήματος Αλληλεγγύης. 
Στην περίπτωση αυτή οι θέσεις παραμένουν σε στάδιο 
αναμονής και ικανοποιούνται με βάση την ημερομηνία 
υποβολήςτων αιτήσεων, εφόσον δημιουργηθούν κενές 
θέσεις». 

Κατά τα λοιπά ισχύουν οι διατάξεις της με αριθμ. 
37348/619/6-11-2017 απόφασης των αναπληρωτών 
Υπουργών Εργασίας, Κοινωνικής Ασφάλισης και Κοινω¬ 
νικής Αλληλεγγύης και Οικονομικών (Β'3997). 


Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2018 

Η Υπουργός Ο Υφυπουργός 

ΕΥΤΥΧΙΑ ΑΧΤΣΙΟΓΛΟΥ ΑΘΑΝΑΣΙΟΣ ΗΛΙΟΠΟΥΛΟΣ 


Αριθμ. 2901.34/43782 /2018 (2) 

Σύσταση Συμβουλίου Επιλογής Προϊσταμένων 
(Σ.Ε.Π.) στο Υπουργείο Ναυτιλίας και Νησιωτικής 
Πολιτικής, πλην της Γενικής Γραμματείας Αιγαίου 
και Νησιωτικής Πολιτικής. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Τις διατάξεις: 

α)Του άρθρου 86 του ν.3528/2007 (Α'26) «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων ΝΠΔΔ», όπως αντικαταστά- 
θηκε μετην παρ.3 του άρθρου 29 του ν. 4369/2016 (Α'33) 
και το άρθρο δεύτερο του ν. 4464/2017 (Α'46). 

β) Του Β' Κεφαλαίου «Συλλογικά Όργανα της Διοίκη¬ 
σης» του ν.2690/1999 «Κύρωση του Κώδικα Διοικητικής 
Διαδικασίας και άλλες διατάξεις» (Α' 45). 

γ) Του π.δ. 13/2018 «Οργανισμός Υπουργείου Ναυτι¬ 
λίας και Αιγαίου» (Α' 26). 

δ) Του π.δ 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής.... 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού» (Α' 114). 

ε) Του π.δ 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α'210). 

2. Την αριθμ. 5215.1/04/2014/09-12-2014 απόφαση 
Υπουργού Ναυτιλίας και Αιγαίου «Σύσταση - Συγκρότη¬ 
ση Υπηρεσιακού Συμβουλίου Υπαλλήλων του Υπουργεί¬ 
ου Ναυτιλίας και Αιγαίου» (Β'3410). 

3. Την αριθμ. 2901.34/03/2015/08-6-2015 απόφαση 
του Αναπληρωτή Υπουργού Οικονομίας, Υποδομών, 
Ναυτιλίας καιΤουρισμού «Σύσταση Υπηρεσιακού Συμ¬ 
βουλίου στο Υπουργείο Οικονομίας, Υποδομών Ναυ¬ 
τιλίας καιΤουρισμού (του εδ. β της παρ. 1 του άρθρου 
2 του π.δ. 24/2015), στη Γενική Γραμματεία Αιγαίου και 
Νησιωτικής Πολιτικής (Γ.Γ.ΑΙΓ και Ν.Π.) και τροποποίηση 
της αριθμ. 5215.1/04/2014 (ΦΕΚ Β'3410/19-12-2014) 
απόφασης ΥΝΑ» (ΒΊ179). 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Συνιστάται στο Υπουργείο Ναυτιλίας και Νησιωτικής 
Πολιτικής Συμβούλιο Επιλογής Προϊσταμένων (Σ.Ε.Π.), το 
οποίο είναι αρμόδιο για: 

α) την επιλογή προϊσταμένων Διεύθυνσης του Υπουρ¬ 
γείου Ναυτιλίας και Νησιωτικής Πολιτικής, πλην της Γε¬ 
νικής Γραμματείας Αιγαίου και Νησιωτικής Πολιτικής, 

β) τη διεξαγωγή των δομημένων συνεντεύξεων του 
άρθρου 85 του ν. 3528/2007, όπως ισχύει, για την επι¬ 
λογή Προϊσταμένων Τμήματος ή αντίστοιχου επιπέδου 
οργανικής μονάδας του Υπουργείου Ναυτιλίας και Νη¬ 
σιωτικής Πολιτικής, πλην της Γενικής Γραμματείας Αιγαί¬ 
ου και Νησιωτικής Πολιτικής. 

2. Το Συμβούλιο Επιλογής Προϊσταμένων (ΣΕΠ) είναι 
πενταμελές και αποτελείται από: 

α) Το Γενικό Γραμματέα του Υπουργείου Ναυτιλίας και 
Νησιωτικής Πολιτικής, με αναπληρωτή του το Γενικό 
Γραμματέα Λιμένων, Λιμενικής Πολιτικής και Ναυτιλια¬ 
κών Επενδύσεων. 

β) Το Γενικό Διευθυντή Λιμένων, Λιμενικής Πολιτικής 
και Ναυτιλιακών Επενδύσεων, με αναπληρωτή του έναν 
Προϊστάμενο Γενικής Διεύθυνσης, που υποδεικνύεται 
από τον Υπουργό Ναυτιλίας και Νησιωτικής Πολιτικής. 

γ) Έναν (01) Νομικό Σύμβουλο ή Πάρεδροτου Νομικού 
Συμβουλίου του Κράτους, με τον αναπληρωτή του. 

δ) Δύο (02) μέλη του Α.Σ.Ε.Π., με τους αναπληρωτές 
τους. 

Οι αναπληρωτές των μελών του Συμβουλίου Επιλογής 
Προϊσταμένων πρέπει να έχουν την ίδια ιδιότητα με τα 
τακτικά μέλη. 

3. Ως Πρόεδρος του Συμβουλίου Επιλογής Προϊστα¬ 
μένων (Σ.Ε.Π.) ορίζεται ένα από τα δύο τακτικά μέλη του 
Α.Σ.Ε.Π. 

4. Γραμματέας του Συμβουλίου Επιλογής Προϊσταμέ¬ 
νων (Σ.Ε.Π.) ορίζεται, με τον νόμιμο αναπληρωτή του, 
υπάλληλος του Υπουργείου Ναυτιλίας και Νησιωτικής 
Πολιτικής κατηγορίας ΠΕ με βαθμό Α'. 

5. Η θητεία των μελών του Συμβουλίου Επιλογής Προ¬ 
ϊσταμένων είναι τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιουνίου 2018 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 3122.1/43715/2 018 (3) 

Έργα που εμπίπτουν στο πεδίο εφαρμογής του 
άρθρου 97 "Τροποποίηση του άρθρου 24 του 
ν. 2971 /2001" του ν. 4504/2017 (ΑΊ 84). 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

1. Έχοντας υπόψη τις διατάξεις: 
α) Του άρθρο 24 του ν. 2971/2001 (Α' 285) «Αιγιαλός, 
παραλία και άλλες διατάξεις» όπως τροποποιήθηκε με 
το άρθρο 34 του ν. 3153/2003 (Α' 153) «Ναυτική επαγ¬ 


γελματική εκπαίδευση, κατάρτιση και επιμόρφωση και 
ρύθμιση άλλων θεμάτων αρμοδιότητας του Υπουργείου 
Εμπορικής Ναυτιλίας». 

β) Του ν. 3922/2011 (Α' 35) «Σύσταση Αρχηγείου Λι¬ 
μενικού Σώματος - Ελληνικής Ακτοφυλακής και άλλες 
διατάξεις» όπως ισχύει. 

γ) Του άρθρου δέκατου όγδοου του ν. 2932/2001 
(Α' 145) «Αρμοδιότητες Γενικής Γραμματείας Λιμένων 
και Λιμενικής Πολιτικής» όπως ισχύει. 

δ) Του ν. 4150/2013 (Α' 102) «Ανασυγκρότηση του 
Υπουργείου Ναυτιλίας και Αιγαίου και άλλες διατάξεις», 
όπως ισχύει. 

ε)Του άρθρου 97 του ν. 4504/2017 (Α' 184) «Δια βίου 
εκπαίδευση προσωπικού Υπουργείου Ναυτιλίας και 
Νησιωτικής Πολιτικής, ενδυνάμωση της διαφάνειας και 
της αξιοκρατίας σε θέματα αρμοδιότητας Υπουργείου 
Ναυτιλίας και Νησιωτικής Πολιτικής, ενίσχυση της κοι¬ 
νωνικής συμμετοχής στην ακτοπλοΐα, θέματα πολιτικού 
προσωπικού, συμπλήρωση διατάξεων για τα λιμενικά 
έργα και άλλες διατάξεις». 

στ)Τουπ.δ. 70/2015 (Α' 114) «Ανασύσταση του Υπουρ¬ 
γείου Ναυτιλίας και Αιγαίου και μετονομασία του σε 
Υπουργείο Ναυτιλίας και Νησιωτικής Πολιτικής.». 

ζ) Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

η) Του π.δ. 13/2018 (Α' 26) «Οργανισμός Υπουργείου 
Ναυτιλίας και Νησιωτικής Πολιτικής». 

θ) Το από 4-6-2018 εισηγητικό σημείωμα του Γενικού 
Γραμματέα Λιμένων, Λιμενικής Πολιτικής και Ναυτιλια¬ 
κών Επενδύσεων. 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζει: 

Άρθρο 1 

Έργα που εμπίπτουν στο πεδίο εφαρμογής του 
άρθρου 97 του ν. 4504/2017. 

1.0 φορέας διοίκησης και εκμετάλλευσης λιμένα, για 
την εξυπηρέτηση του δημοσίου συμφέροντος, δύναται 
να διαθέτει χωρίς αντάλλαγμα, χώρους εντός χερσαίας 
ζώνης λιμένα, σε Υπηρεσίες του Δημοσίου για εκτέλε¬ 
ση έργων, σύμφωνα με τις διατάξεις του άρθρου 97 του 
ν. 4504/2017, και δη την παράγραφο 8, η οποία προστέ¬ 
θηκε στο άρθρο 24 του ν. 2971/2001. 

2. Έργα που δύναται να υπαχθούν στις ανωτέρω δι¬ 
ατάξεις είναι: 

α. Έργα που εξυπηρετούν επιστημονικούς-ερευνητι- 
κούς σκοπούς (ΑΕΙ, ΤΕΙ, ΕΜΥ κ.λπ.). 

β. Προσωρινές εργοταξιακές εγκαταστάσεις που θα 
χρησιμοποιηθούν στην εκτέλεση δημοσίων έργων. Εν¬ 
δεικτικά και όχι περιοριστικά τέτοιες εγκαταστάσεις είναι: 

βΐ. ράμπες ανέλκυσης - καθέλκυσης σκαφών, αγωγών 
ή φόρτωσης αδρανών, 

β2. εργοταξιακά γραφεία, παρασκευαστήρια σκυρο¬ 
δέματος, 

β3. εξοπλισμός πρόσδεσης, 

β4. προσωρινές θέσεις παραβολής πλωτού εξοπλι¬ 
σμού κατασκευής έργων, 

β5. χώροι απόθεσης/αποθήκευσης υλικών και 
β6. χώροι για την εν γένει εξυπηρέτηση των κατασκευ¬ 
αστικών αναγκών-έργων. 

γ. Έργα υπόγειας όδευσης καλωδίων ηλεκτροδότησης, 
πυρόσβεσης, αγωγών καυσίμων και τηλεπικοινωνίας. 

δ. Διέλευση σωληνώσεων ύδρευσης, όμβριων υδάτων, 
αποχέτευσης και εγκατάστασης αντλιοστασίων. 

ε. Δεξαμενές καυσίμων, χώροι αποθήκευσης και λοιπά 
υποστηρικτικά έργα για την εξυπηρέτηση των πλωτών 
και χερσαίων μέσων καθώς και των εν γένει αναγκών του 
Λιμενικού Σώματος. 

στ. Ελικοδρόμια για την εξυπηρέτηση των αναγκών 
του Λιμενικού Σώματος, του ΕΚΑΒ και των Ενόπλων Δυ¬ 
νάμεων. 

ζ. Ράμπες που εξασφαλίζουν την προσβασιμότητα 
ΑμεΑ σε χώρους χερσαίας και θαλάσσιας ζώνης λιμένα. 

Τα έργα που εμπίπτουν στο πεδίο εφαρμογής της 
παραγράφου 8 του άρθρου 24 του ν. 2971/2001 δεν 
απαλλάσσονται από την υποχρέωση περιβαλλοντικής 


αδειοδότησης, έκδοσης οικοδομικής άδειας, καθώς και 
από κάθε άλλη άδεια και έγκριση που οι διατάξεις της 
κείμενης νομοθεσίας επιβάλλουν. 

3. Ο παραπάνω κατάλογος δεν είναι εξαντλητικός, 
δύναται να περιλαμβάνει όλα τα έργα που πληρούν τις 
προϋποθέσεις της παραγράφου 1 της παρούσας και επι- 
καιροποιείται όταν το απαιτούν οι συνθήκες. 

Άρθρο 2 

Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιουνίου 2018 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

